Ucraina, una dintre cele mai sărace țări din Europa, nu a primit nici măcar o doză de vaccin anti-COVID.
AstraZeneca va reduce cu 60% livrările de vaccin promise Uniunii Europene. Pfizer a redus livrările de vaccin către mai multe țări din Europa. Ucraina nu a primit nicio doză de vaccin. Viktor Orban sfideaza Bruxelles-ul şi cumpără vaccin de la ruşi.
Vaccinăm, dar cu ce? După Pfizer, şi Astrazeneca a anunţat că va reduce cu 60% livrările de vaccin promise Uniunii Europene în prima parte a acestui an.Italia ameninţă Pfizer cu judecata. Iar ungurii au dat mâna cu ruşii. Budapesta a cumpărat deja 2 milioane de doze de vaccin rusesc Sputnik. Un gest sfidător, consideră Bruxelles-ul."Va trebui să ne confruntăm că ceva nu funcționează la nivelul Uniunii Europene", a acuzat Viktor Orban. "Dacă nu există vaccin de la Uniune, să-l luăm din altă parte. Nu este posibil să moară unguri din cauza asta", a mai spus rebelul premier de la Budapesta.La alţii e şi mai grav. Deşi a trecut o lună de la începutul campaniei de imunizare în Europa, Ucraina, una dintre cele mai sărace țări din Europa, nu a primit nici măcar o doză de vaccin. Kievul nu poate concura cu ţările bogate, care au epuizat stocurile.